สวัสดีค่ะ ดิฉันฉีดยาคุมมาประมาณ4ปี เลิกฉีดประมาณส.ค.61 มีอะไรกับแฟนหลั่งในตลอดจะมีโอกาสท้องไหมค่ะ ตอนนี้มีอาการเจ็บหัวนมกับเจ็บท้องน้อยตรงกลาง มีโอกาสตั้งครรภ์ไหม หรือจะเป็นอะไรหรือเปล่าค่ะ
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน เมื่อหยุดฉีดยาแล้ว โดยเฉลี่ยประมาณ 4-10 เดือน การตกไข่และโอกาสที่จะตั้งครรภ์จึงจะเกิดขึ้น แต่ในบางรายอาจนานเป็นปีได้ ดังนั้น เมื่อเลิกฉีดไปตั้งแต่เดือน ส.ค.61 หากได้มีเพศสัมพันธ์มาตลอดก็จะมีโอกาสตั้งครรภ์ได้หากต้องการทราบว่ามีการตั้งครรภ์หรือไม่ ก็ควรต้องตรวจหาการตั้งครรภ์จากปัสสาวะ หากตรวจไม่พบ แสดงว่าการตกไข่อาจยังไม่กลับมาเป็นปกติ ดังนั้น หากต้องการที่จะตั้งครรภ์ ก็ต้องมีเพศสัมพันธ์อย่างสม่ำเสมอต่อไปเรื่อยๆ ค่ะหากตรวจพบว่าตั้งครรภ์ อาการเจ็บหัวนมและปวดท้องน้อย ก็จะเป็นอาการของการตั้งครรภ์ได้ แต่หากตรวจไม่พบ อาการดังกล่าว ก็อาจเกิดจากการเปลี่ยนแปลงของฮอร์โมน โดยอาจเป็นอาการก่อนการมีประจำเดือนมาก็ได้หรืออาการเจ็บเต้านมและปวดท้อง อาจเกิดจากคนละสาเหตุก็ได้ เช่น อาจเจ็บเต้านมจากการมีซีสต์หรือมีเต้านมอักเสบ ส่วนอาการปวดท้องน้อยจากการมีมดลูกอักเสบ มีเนื้องอกมดลูก เป็นต้นดังนั้น หากอาการเจ็บเต้านม หรือปวดท้องน้อย เป็นอย่างต่อเนื่อง โดยที่ไม่ได้เกิดจากการตั้งครรภ์ และไม่มีประจำเดือนมา ก็ควรไปพบแพทย์เพื่อตรวจหาสาเหตุค่ะ